Gigantizam
<s>Gigantizam (od grč. γίγας [gígas] — "gigant", množ. γίγαντες [gígantes]) veličina tela koja znatno premašuje prosečnu veličinu tela – čovekovog, životinjskog, biljnog, astronomskog i sl.</s><s>Ova pojava naziva se još i makrosomija.</s><s>Gigantizam, u medicini, predstavlja povećani rast koji nastaje zbog prekomernog lučenja hormona rasta pre zatvaranja epifiznih pukotina, najčešce iz adenoma hipofize.</s>

<s>Uz prekomeran rast, obično preko 2 m, postoji i zakasneli pubertet koji pridonosi longitudinalnom rastu i kasnijem zatvaranju epifiznih pukotina.</s><s>Radi se o vrlo visokim mladim ljudima s nesrazmerno dugim rukama i nogama, velikim šakama i stopalima, smanjen libido, eventualna pojava dijabetesa insipidusa.</s>

<s>Kod čistih oblika građa tela je skladna.</s><s>Moguća je udruženost gigantizma sa akromegalijom kada se  viđaju dismorfološke promene svojstvene ovom drugom oboljenju (porast nosa, ušiju, zadebljanje i porast usana i jezika, a donja vilica i supraorbitalni luci postaju jače istaknuti, zatim porast šaka, stopala ali i  unutrašnjih organa, srca, jetre, slezine, bubrega, creva, štitaste žlezde).</s><s>Uz gigantski rast mogu se videti promene uslovljene metaboličkim efektima, potom simptomi tumorskog procesa i znaci insuficijencije neke druge endokrine žlezde.</s>

<s>Najčešći uzrok je adenom hipofize, ređe hiperplazija hipofiznih ćelija, a izuzetno maligni tumor.</s>

<s>Leči se operativnim putem ili primenom radioterapije.</s><s>Terapijska primena polnih hormona sprovodi se radi bržeg sazrevanja skeleta i skraćenja perioda rasta.</s>

<s>Vidi još 
 Gigantizam (ostrvski), biološki fenomen gde se veličina životinja izolovanih na nekom ostrvu dramatično povećava kroz nekoliko generacija.</s>

<s>Medicina
Poremećaji
Ljudski razvoj</s>

